22. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ1/377/865 της 18/23 Σεπτ. 1992 (ΦΕΚ Β΄ 577) Σχολικές δραστηριότητες. Έχοντας υπόψη το άρθρ. 47, παρ. 2 και 3 του Νόμ. 1566/1985, αποφασίζουμε: Κάθε δημόσιο ή ιδιωτικό Δημοτικό Σχολείο, μπορεί να πραγματοποιεί είτε να συμμετέχει, με τους μαθητές του ή σε συνεργασία με μαθητές άλλου σχολείου και τοπικούς φορείς, στην πραγματοποίηση, εντός και εκτός του σχολικού χώρου, δραστηριοτήτων που αποσκοπούν στην πνευματική ανάπτυξη, στην αισθητική καλλιέργεια, στη δημιουργική έκφραση των μαθητών και στην ευαισθητοποίησή τους σε θέματα που αφορούν το στενότερο και ευρύτερο περιβάλλον τους. Τα αντικείμενα των δραστηριοτήτων αυτών είναι: 1) Πολιτιστικά θέματα: Μουσικές – χορωδιακές εκδηλώσεις, θεατρικές παραστάσεις, παραδοσιακοί χοροί, λογοτεχνικές εκδηλώσεις, τοπική ιστορία και λαογραφία, εκθέσεις ζωγραφικής, εκδόσεις μαθητικών εφημερίδων – περιοδικών, ραδιοφωνικές εκπομπές, λειτουργία βιβλιοθηκών, εκθέσεις βιβλίου, μαθητικών εντύπων, εκθέσεις χειροτεχνημάτων, φιλοτελισμός, φωτογραφία κλπ. 2)Περιβαλλοντική εκπαίδευση: Ευπρεπισμός του σχολείου, καλλιέργεια σχολικού κήπου, δενδροφυτεύσεις, ανακύκλωση υλικών καθαρισμός ακτών, παρουσίαση ανάλυση επίκαιρων περιβαλλοντικών θεμάτων. 3)Αγωγή Υγείας: Καθαριότητα, διατροφή, πρώτες βοήθειες, κάπνισμα, ναρκωτικά, αλκοόλ, πρόληψη ατυχημάτων, (κυκλοφοριακή αγωγή, ατυχήματα κατά την άθληση και γενικά στους χώρους του σχολείου). Κατά την πραγματοποίηση των κατά περίπτωση δραστηριοτήτων προτείνεται η συνεργασία με Μουσεία, Αρχαιολογική Υπηρεσία, ιστορικά αρχεία, δημοτικές βιβλιοθήκες, φυσιολατρικές λέσχες, Δασική Υπηρεσία, Επιμελητήρια, Επιστημονικούς Συλλόγους, κέντρα νεότητας, δημόσιους οργανισμούς, εκθεσιακούς χώρους, εργαστήρια, Δ/νσεις Νομαρχιών κλπ. Οι δραστηριότητες αυτές πραγματοποιούνται στο χώρο του σχολείου σε τακτική βάση, αλλά και σε άλλους χώρους ανάλογα με το αντικείμενο ενασχόλησης (Μουσεία, βιβλιοθήκες, εκθεσιακοί χώροι, θέατρα, επιμελητήρια, χώροι άλλων δημοσίων φορέων, εργοστάσια, εργαστήρια, κλπ.). Στο πλαίσιο της οργάνωσης των δραστηριοτήτων αυτών μπορούν να ενταχθούν και άλλες εκδηλώσεις, όπως η λειτουργία σχολικών βιβλιοθηκών, η διοργάνωση εκδρομών με βάση «πολιτιστικό πρόγραμμα», η λειτουργία της εκπαιδευτικής τηλεόρασης. Επίσης μπορούν να λειτουργούν και μονιμότερες μορφές έκφρασης, όπως: έκδοση μαθητικού λογοτεχνικού περιοδικού, έκδοση μαθητικού κόμικ κ.α. Η έκδοση μπορεί να γίνεται ύστερα από γνωμοδότηση της προβλεπόμενης από αυτήν την απόφαση Επιτροπής και τελική έγκριση από τον Προϊστάμενο της κύριας Δ/νσης Πρωτοβάθμιας Εκπαίδευσης. Είναι δυνατή και η ανάπτυξη δραστηριοτήτων στο πλαίσιο σχετικών προγραμμάτων όπως: CODIESEE, CORDEE και «Συνεργαζομένων Σχολείων» της UNESCO, καθώς και η αξιοποίηση δυνατοτήτων που παρέχονται από τα κοινοτικά προγράμματα. Τα προγράμματα των σχολικών δραστηριοτήτων πραγματοποιούνται παράλληλα με το εβδομαδιαίο πρόγραμμα κάθε τάξης σε ώρες που καθορίζονται ανάλογα με τις δυνατότητες κάθε σχολείου, όσον αφορά το ωρολόγιο πρόγραμμα κάθε τάξης και ωρολόγιο πρόγραμμα των καθηγητών. Για τα προγράμματα αυτά μπορούν να διατίθενται 2 ώρες την εβδομάδα ή 4 ανά δεκαπενθήμερο κατά τάξη ή τμήμα ως εξής: για παράδειγμα τάξη ή τμήμα που συμμετέχει σε πρόγραμμα σχολικών δραστηριοτήτων και έχει εβδομαδιαίο ωρολόγιο πρόγραμμα 25 ωρών, το πρόγραμμα αυτό μπορεί να διαμορφωθεί σε 27 ώρες και ούτω καθ’ εξής: Για τους εκπαιδευτικούς που συμμετέχουν στα προγράμματα (μέχρι 2 το πολύ κατά τάξη ή τμήμα), μειώνεται το εβδομαδιαίο διδακτικό ωράριό τους κατά 2 ώρες όπου είναι δυνατόν. ΜποΜετά τη σελ. 206,16) Σελ. 206,17 Τεύχος 1152 Σελ. 67 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.20-22 ρούν επίσης να λαμβάνουν αντίστοιχη υπερωριακή αποζημίωση όταν έχουν συμπληρώσει το διδακτικό ωράριό τους με αντικείμενα διδασκαλίας. Η συμμετοχή στα προγράμματα σχολικών δραστηριοτήτων είναι προαιρετική στο πλαίσιο συνεργασίας Δασκάλων – μαθητών και η συμμετοχή των μαθητών κυρίως πρέπει να είναι ενεργητική, δημιουργική και όχι παθητική. Προγράμματα μπορούν να αναπτύσσονται και σε συνεργασία τάξεων και τμημάτων ή και ομάδας σχολείων. Η διαδικασία ανάπτυξης σχολικών δραστηριοτήτων έχει ως εξής: με την έναρξη του σχολικού έτους ο Διευθυντής του σχολείου ενημερώνει τους εκπαιδευτικούς για τις δυνατότητες ανάπτυξης και εφαρμογής προγραμμάτων σχολικών δραστηριοτήτων. Στη συνέχεια οι Εκπαιδευτικοί του σχολείου, αφού ενημερώσουν τους μαθητές, συζητούν μαζί τους αποφασίζουν για τη διοργάνωση και πραγματοποίηση σχολικών δραστηριοτήτων και από κοινού καταρτίζουν συγκεκριμένα προγράμματα. Το θέμα και ο στόχος κάθε προγράμματος καθώς και οι συγκεκριμένες ώρες, που θα διατίθενται υποβάλλονται από τον εκπαιδευτικό ή τους εκπαιδευτικούς που το κατάρτισαν, προς έγκριση αρχικά στο Σύλλογο των διδασκόντων. Αντίγραφο των προγραμμάτων αυτών στέλνεται στον προϊστάμενο της οικείας Δ/νσης ή του Γραφείου, ο οποίος και είναι αρμόδιος για την προώθησή του στην Επιτροπή και την τελική έγκριση αφού λάβει υπόψη του: α)τη γνώμη της Επιτροπής για την έγκριση και το ύψος της οικονομικής επιχορήγησης, β)τους στόχους των προγραμμάτων και γ) τις δυνατότητες του σχολείου σε ώρες και διδακτικό προσωπικό. Σε επίπεδο Δ/νσης Α/θμιας Εκ/σης – ύστερα από εισήγηση του Προϊσταμένου και μετά απόφαση του οικείου Νομάρχη – λειτουργεί επιτροπή στην οποία συμμετέχουν : 1) ένας Σχολικός Σύμβουλος ως Πρόεδρος, 2) ένας Διευθυντής σχολείου 3) ο υπεύθυνος περιβαλλοντικής εκπ/σης, 4) ένας εκπαιδευτικός ή διοικητικός υπάλληλος που υπηρετεί στη Διεύθυνση που ορίζεται από τον οικείο Προϊστάμενο, 5) ένας εκπρόσωπος του Συλλόγου Γονέων και Κηδεμόνων του πολυπληθέστερου σχολείου της έδρας της Δ/νσης Α/θμιας Εκπ/σης. Ο ρόλος της Επιτροπής αυτής, που ορίζεται για ένα σχολικό έτος, είναι: -Να γνωμοδοτεί για την τελική έγκριση και το ύψος της οικονομικής επιχορήγησης των προγραμμάτων – δραστηριοτήτων που υποβάλλονται από τα σχολεία. Σελ. 206,18 Τεύχος 1152 Σελ. 68 -Να διευκολύνει την εφαρμογή προγραμμάτων σχολικών δραστηριοτήτων με την προώθηση σχετικών προτάσεων και εισηγήσεων. -Να συντονίζει την προσπάθεια δύο ή περισσοτέρων σχολείων για την ανάπτυξη κοινών προγραμμάτων σχολικών δραστηριοτήτων. -Να προγραμματίζει και να οργανώνει τα προβλεπόμενα πολιτιστικά διήμερα και τις πολιτιστικές εκδηλώσεις. Μπορεί να δημιουργείται επίσης σε επίπεδο σχολείου γνωμοδοτική ομάδα με υποβοηθητικό και συμβουλευτικό χαρακτήρα, αποτελούμενη από το Διευθυντή του Σχολείου, τους συμμετέχοντες στο πρόγραμμα εκπαιδευτικούς, εκπρόσωπο των μαθητών και εκπρόσωπο του Συλλόγου Γονέων και Κηδεμόνων. Οι δραστηριότητες αυτές μπορούν να στηρίζονται οικονομικά από την Τοπική Αυτοδιοίκηση, το Σύλλογο Γονέων και Κηδεμόνων, έσοδα των μαθητικών Κοινοτήτων και διάφορους φορείς και χορηγούς. Οι δαπάνες πραγματοποίησης των εκδηλώσεων αυτών σε επίπεδο νομού βαρύνουν τις πιστώσεις των προϋπολογισμών των οικείων Νομαρχιών (ειδικός φορέας 194 και ΚΑΕ 5184), στους οποίους θα εγγράφονται κατ’ έτος οι αναγκαίες πιστώσεις. Κατά τη λήξη των μαθημάτων θα πραγματοποιείται πολιτιστικό διήμερο (διήμερο σχολικών δραστηριοτήτων), κατά το οποίο θα παρουσιάζεται η όλη εργασία που συντελέσθηκε κατά τη διάρκεια του διδακτικού έτους. Τέτοιες εκδηλώσεις μπορούν να πραγματοποιούνται και επ’ ευκαιρία εθνικών θρησκευτικών κ.α. εορτών (28 Οκτωβρίου, 25 Μαρτίου, 23 Δεκεμβρίου, 30 Ιανουαρίου, Παρασκευή των Απόκρεω, ημέρα του περιβάλλοντος, ημέρα των δικαιωμάτων του παιδιού κ.α.). Οι Δ/νσεις ή τα Γραφεία Α/θμιας Εκπ/σης υποβάλλουν πίνακα με όλα τα προγράμματα που πραγματοποιήθηκαν κατά τη διάρκεια του σχολικού έτους στα σχολεία της περιφέρειάς τους στο ΥΠΕΠΘ Δ/νση Σπουδών Α/θμιας Εκπ.σης, Τμήμα Γ΄, Ερμού 15, 101 85 Αθήνα. 32.Γ.β.22 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 